《荣寿堂为钱宪长作》
明代·祁顺

堂外湖山画不如，堂中人物胜蓬壶。九重褒显丝纶涣，八十康宁伉俪俱。

家庆尚传钱武肃，天公偏厚蔡君谟。贵阳此日瞻云切，并写恩光入寿图。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。